# 3. Administravimas

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS. PASTABA: Būtina pakeisti gamintojo paliktą pradinį slaptažodį („0000“) prieš atliekant konfigūracijas. Kitu atveju, įrenginys ignoruos siunčiamas komandas iš kompiuterio.

# 3.1. Administratorių valdymo parametrai

Users nustatymų skiltyje įvedami autorizuoti telefono numeriai, kuriems sistema ESIM110 leis atlikti konfigūravimo darbus, t. y. keisti rėlės suveikimo trukmę, įrašyti / ištrinti vartotojų numerius, gauti sistemines SMS žinutes ar skambučius. Pagal pradinius gamintojo nustatymus, suveikus vienam iš įėjimu Z1-Z3, SMS pranešimai bus siunčiami eilės tvarka, pradedant vartotoju User1 ir baigiant vartotoju User5, iki pirmo sėkmingo SMS žinutės pristatymo. Taip pat galima konfigūruoti, kad SMS pranešimus gautų visi administratoriai vienu metu.
Privaloma įrašyti tik pirmojo vartotojo (User1) tel. numerį, o kiti nėra būtini. Taip pat nebūtina įvesti visus 5 numerius (User1…User5) iš karto. Visi numeriai rašomi su tarptautiniu šalies kodu be '+' (pliuso) ženklo (Negalima rašyti numerių prasidedančiu aštuonetu!).

## Neteisingai įrašytas vartotojo numeris: 865500000

## Teisingai įrašytas vartotojo numeris: 37065500000

Naudojami papildomi nustatymai:
SMS ALL – funkcija, įjungianti (varnelė uždėta) režimą, kai sistema, suveikus įėjimui Z1-Z3, siunčia SMS pranešimus visiems Users sąraše įvestiems administratoriams vienu metu. Pagal pradinius gamintojo nustatymus, ši funkcija yra išjungta (varnelė nuimta) – SMS pranešimai siunčiami eilės tvarka, pradedant nuo pirmojo administratoriaus (User1). Sekančiam administratoriui siunčiama tik tuo atveju, jei negaunamas patvirtinimas apie sėkmingai pristatytą SMS pranešimą.
CALL BACK ENABLE – funkcija, kuria galima įjungti (varnelė uždėta) arba išjungti (varnelė nuimta) sistemos ESIM110 trumpą paskambinimą vartotojui apie sėkmingai įjungtą rėlę.
ENABLE CONTROL FROM ANY NUMBERS – funkcija, kuria leidžiama įjungti (varnelė uždėta) arba išjungti (varnelė nuimta) režimą, kai sistema reaguoja į bet kurį skambinantį vartotoją, nesvarbu ar jo telefono numeris yra patalpintas vartotojų duomenų bazėje.

# 3.2. Pagrindinio slaptažodžio nustatymas

| Konfigūruojant ar valdant sistemą SMS žinutėmis, visos siunčiamos komandos yra pradedamos slaptažodžiu, todėl prašome jį įsidėmėti. Gamintojo suteiktas slaptažodis yra 0000, kurį būtina pakeisti kitu. Programos Gate Controll Configuration Tool aplinkoje tai galite atlikti Users > Security skiltyje, kur turėsite įvesti savo 4 skaitmenų slaptažodį. Įvedę norimą slaptažodį, nepamirškite išsaugti nustatymus (paspausti Write Settings mygtuką).

PASTABA: Gamyklinį slaptažodį („0000“) būtina pakeisti, nes priešingu atveju nustatyti parametrai nebus išsaugoti prietaise. PASTABA: Įvedant naują slaptažodį, negalima naudoti taškų, dvitaškių ir tarpų. PASTABA: net jei ir užmiršote slaptažodį, prisijungus prie įrenginio su Gate Controll Configuration Tool programine įranga, galėsite lengvai jį patikrinti – visi įrenginio nustatymai, o tuo tarpu ir slaptažodis, yra išvedami į kompiuterio ekraną.

# 3.3. Kalbos pasirinkimas

Sistema ESIM110 su vartotoju bendrauja trumposiomis SMS žinutėmis, kuriomis siunčia įvairius informacinius pranešimus apie pačios sistemos būklę. Dėl patogumo vartotojui palikta galimybė pačiam pasirinkti kalbą, kuria Jis norėtų gauti šias trumpąsiais SMS žinutes. Gate Controll Configuration Tool programos aplinkoje greitai nustatyti kalbą galėsite Users > Language skiltyje pasirinkus vieną iš galimų variantų:

| Lithuania – lietuvių kalba; Russia – rusų kalba; English – anglų kalba; Eesti – estų kalba;

# 3.4. Periodinio testavimo konfigūravimas

Sistema ESIM110 gali periodiškai siųsti informacines žinutes apie įrenginio būklę, t. y. kiekvieną dieną nustatytu laiku informuoja vartotoją apie ryšio būklę, ar apsauga įjungta / išjungta ir kt. Tai yra sistemos veikimo patikrinimo testas. Vartotojas gali pats nurodyti šių testinių žinučių dažnumą bei laiką:

| Periode nurodo kas kiek dienų bus siunčiamos informacinės žinutės, pvz.: jei įrašomas 1 siunčia kasdien, o jei įrašomas 2 - siunčia kas 2 dienas ir t.t. Time nurodo kelintą paros laiką bus siunčiama informacinė žinutė, pvz.: nurodžius 11 žinutė bus gaunama 11:00 laiku ir t.t.

PASTABA: Vartotojas gali atsisakyti periodinių informacinių žinučių gavimą, jei į Periode ir Time skiltis įrašys nulius. PASTABA: Norint, kad sisteminis patikrinimas vyktų dažniau nei kartą per parą, reikia į Periode skiltį įrašyti 0, o į Time skiltį įrašyti 1...23. Pavyzdžiui, testinis patikrinimas vyks kas 2 valandas, jei nurodysite tokius parametrus: Periode 0, Time 2.

# 3.5. Įrenginio laiko ir datos nustatymas

ESIM110 įrenginys turi integruotą laikrodį, kurį, pirmą kartą paleidus sistemą, turi nustatyti pats vartotojas. Jis reikalingas tam, kad sistema galėtų laiku siųsti attinkamas informacines žinutes apie sistemos būklę ir pan. Reikalingi įvesti duomenys:

| Date - data, formatu: metai-mėnuo-diena; Time - laikas, formatu: valanda:minutės;

Programos ESIM110 Configuration Tool aplinkoje vartotojas gali pats įvesti datos ir laiko duomenis arba automatiškai nustatyti juos pagal kompiuteryje esantį laikrodį (paspaudus Get PC Time mygtuką). Nustačius visus duomenis, reikia nuspausti Set Clock mygtuką laikas bus įrašytas į prietaisą.

PASTABA: Dingus prietaiso maitinimui, vidinis laikrodis atsistato į pradinę gamintojo įvestą reikšmę, todėl norint, kad sistema veiktų korektiškai, reikia iš naujo nustatyti vidinį prietaiso laikrodį. PASTABA: ESIM110 Configuration Tool programa negali nuskaityti ESIM110 prietaiso vidinio laikrodžio, todėl, prijungus prietaisą prie programinės įrangos, datos ir laiko laukeliai liks neužpildyti, nors pačiame prietaise laikas ir yra nustatytas teisingai.