# 3. Valdymo parametrai

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS. PASTABA: Būtina pakeisti gamintojo paliktą pradinį slaptažodį („0000“) prieš atliekant konfigūracijas. Kitu atveju, įrenginys ignoruos siunčiamas komandas iš kompiuterio.

# 3.1.Administratorių valdymo parametrai

CALL/SMS Settings nustatymų skiltyje įvedami autorizuoti vartotojų telefono numeriai, kuriems sistema ESIM264 leis atlikti administravimo darbus. Pagal pradinius gamintojo nustatymus, aliarmo atveju sistema siunčia SMS pranešimus ir skambina tol, kol atsilieps arba paspaus skambučio atmetimo mygtuką nors vienas iš galimų penkių vartotojų arba skambinimą nutrauks mobiliojo ryšio operatorius. Taip pat galima konfigūruoti, kad sisteminius pranešimus gautų visi administratoriai vienu metu.
Privaloma įrašyti tik pirmojo vartotojo (User1) tel. numerį, o kiti nėra būtini. Taip pat nebūtina įvesti visus 5 numerius (User1…User5) iš karto. Visi numeriai rašomi su tarptautiniu šalies kodu be '+' (pliuso) ženklo.

## Neteisingai įrašytas vartotojo numeris: 865500000

## Teisingai įrašytas vartotojo numeris: 37065500000

SMS ALL – funkcija, įjungianti (varnelė uždėta) režimą, kai sistema aliarmo atveju siunčia SMS pranešimus visiems Users sąraše įvestiems vartotojams vienu metu. Pagal pradinius gamintojo nustatymus, ši funkcija yra išjungta (varnelė nuimta) – SMS pranešimai siunčiami eilės tvarka pradedant nuo pirmojo vartotojo (User1). Sekančiam vartotojui siunčiama tik tuo atveju, jei per 20 sekundžių negaunamas patvirtinimas apie sėkmingai pristatytą SMS pranešimą.
Inform All about Arming/Disarming – funkcija, įjungianti (varnelė uždėta) režimą, kurio metu sistema informuoja visus vartotojus, kuriems aktyvuotos Arm/Disarm Event opcijos, SMS žinute apie sistemos apsaugos įjungimą/išjungimą. Pagal pradinius gamintojo nustatymus ši funkcija yra išjungta - vartotojas gaus šį SMS pranešimą tik tuo atveju, jei pats įjungia/išjungia sistemos apsaugą ir jam aktyvuota opcija Arm/Disarm Event opcija.
Disable Call during Alarm – pažymėkite šį punktą, jei norite, kad sistema aliarmo atveju neskambintų įvestiems vartotojams (User1...User5). Pagal pradinius gamintojo nustatymus ši funkcija yra išjungta.
Disable SMS during Alarm – pažymėkite šį punktą, jei norite, kad sistema aliarmo atveju nesiųstų SMS pranešimų įvestiems vartotojams (User1...User5). Pagal pradinius gamintojo nustatymus ši funkcija yra išjungta.
Chime Enable – funkcija, įjungianti (varnelė uždėta) režimą, kurio metu prie ESIM264 prijungtoje klaviatūroje esantis garsiakalbis garsiniu signalu informuoja apie Delay tipo zonų daviklių suveikimą, sistemos apsaugai esant neaktyvuotai (kai sistemos apsauga aktyvuota, ši funkcija deaktyvuojama). Pagal pradinius gamintojo nustatymus, ši funkcija yra įjungta (aktyvi tik tuo atveju, kai prie sistemos yra prijungta klaviatūra).
Partition 0 /Partition 1 - nurodo kurią particiją administuoja atitinkamas vartotojas.

# 3.2.Slaptažodžių nustatymas

| Password laukelyje įvedamas 4 skaitmenų slaptažodis, kuris naudojamas konfigūruojant ar valdant sistemą SMS žinutėmis. Gamintojo suteiktas slaptažodis yra 0000, kurį BŪTINA pakeisti kitu. Allow Only preset Users – funkcija, įjungianti (varnelė uždėta) režimą, kai sistema reaguoja tik iš registruotų telefono numerių (User1...User5) siunčiamas SMS žinutes – komandas. Jei ši funkcija išjungta (varnelė nuimta), tai prietaisą galės valdyti visi žinantys SIM kortelės, esančios prietaise, telefono numerį, valdymo komandas ir slaptažodį. Pagal pradinius gamintojo nustatymus, ši funkcija yra įjungta. Keyboard Password laukelyje įvedamas 4 skaitmenų slaptažodis, kuris naudojamas įjungti/išjungti sistemos apsaugą su prijungta klaviatūra. Gamintojo suteiktas slaptažodis yra 1111, kurį rekomenduojame pakeisti. (Tuo atveju, jei ESIM264 versija yra 7.06.00 arba naujesnė, skaitykite 3.12 skyrelį žemiau.)

Admin Password laukelyje įvedamas 4 skaitmenų slaptažodis, kuris naudojamas atliekant sistemos konfigūracijas su prijungta klaviatūra (daugiau apie sistemos konfigūravimą šiuo būdu skaitykite naudojamos klaviatūros vartotojo vadove). Gamintojo suteiktas slaptažodis yra 1470, kurį rekomenduojame pakeisti.

PASTABA: Gamyklinį slaptažodį („0000“) būtina pakeisti, nes priešingu atveju nustatyti parametrai nebus išsaugoti prietaise. PASTABA: Įvedant naują slaptažodį, negalima naudoti taškų, dvitaškių ir tarpų. PASTABA: net jei ir užmiršote slaptažodį, prisijungus prie įrenginio su ESIM264 Configuration Tool programine įranga, galėsite lengvai jį patikrinti – visi įrenginio nustatymai, o tuo tarpu ir slaptažodis, yra išvedami į kompiuterio ekraną.

# 3.3.Kalbos parinkimas

Sistema ESIM264 su vartotoju bendrauja trumposiomis SMS žinutėmis, kuriomis siunčia įvairius informacinius pranešimus apie pačios sistemos būklę. Dėl patogumo vartotojui palikta galimybė pačiam pasirinkti kalbą, kuria Jis norėtų gauti šias SMS žinutes:

| Lithuania – lietuvių kalba; Russia – rusų kalba; English – anglų kalba; Eesti – estų kalba; Latviesu – latvių kalba; Deutsch – vokiečių kalba; Slovak – slovakų kalba;

# 3.4.Periodinio testavimo konfigūravimas

Sistema ESIM264 gali periodiškai siųsti informacines žinutes apie įrenginio būklę, t. y. kiekvieną dieną nustatytu laiku informuoja vartotoją apie ryšio būklę, ar apsauga įjungta / išjungta ir kt. Tai yra sistemos veikimo patikrinimo testas. Vartotojas gali pats nurodyti šių testinių žinučių dažnumą bei laiką:

| Periode – nurodo kas kiek dienų bus siunčiamos informacinės žinutės, pvz.: jei įrašomas „1“ – siunčia kasdien, o jei įrašomas „2“ - siunčia kas 2 dienas ir t.t. Time – nurodo kelintą paros laiką bus siunčiama informacinė žinutė, pvz.: nurodžius „11“ – žinutė bus gaunama 11:00 laiku ir t.t.

PASTABA: Vartotojas gali atsisakyti periodinių informacinių žinučių gavimą, jei į Periode ir Time skiltis įrašys nulius. PASTABA: Norint, kad sisteminis patikrinimas vyktų dažniau nei kartą per parą, reikia į Periode skiltį įrašyti „0“, o į Time skiltį įrašyti „1...23“. Pavyzdžiui, testinis patikrinimas vyks kas 2 valandas, jei nurodysite tokius parametrus: Periode – „0“, Time – „2“.

# 3.5.Įrenginio laiko ir datos nustatymas

ESIM264 įrenginys turi integruotą laikrodį, kurį, paleidus sistemą, turi nustatyti pats vartotojas. Jis reikalingas tam, kad sistema galėtų laiku siųsti atitinkamas informacines žinutes apie sistemos būklę ir pan. Reikalingi įvesti duomenys:

| Date - data, formatu: metai-mėnuo-diena; Time - laikas, formatu: valanda:minutės; Programos ESIM264 Configuration Tool aplinkoje vartotojas gali pats įvesti datos ir laiko duomenis arba automatiškai nustatyti juos pagal kompiuteryje esantį laikrodį (paspaudus Get PC Time mygtuką). Nustačius visus duomenis, reikia nuspausti Set Clock mygtuką – laikas bus įrašytas į prietaisą.

PASTABA: Dingus prietaiso maitinimui, vidinis laikrodis atsistato į pradinę gamintojo įvestą reikšmę, todėl norint, kad sistema veiktų korektiškai, reikia iš naujo nustatyti vidinį prietaiso laikrodį. PASTABA: ESIM264 Configuration Tool programa negali nuskaityti ESIM264 prietaiso vidinio laikrodžio, todėl, prijungus prietaisą prie programinės įrangos, datos ir laiko laukeliai liks neužpildyti, nors pačiame prietaise laikas ir yra nustatytas teisingai.

# 3.6.Zonų prijungimo būdo nustatymas

Priklausomai nuo to, kaip ir kokius daviklius norėsite naudoti atitinkamose zonose, ESIM264 Configuration Tool programos aplinkoje turite nurodyti jų jungimo būdą, t.y. Type1, Type2, Type3, Type4 ar Type5. Paskutinieji 2 jungimo būdai (Type4 ir Type5) naudojami zonų dvigubinimo režimui (ATZ režimas) aktyvuoti, kurio metu kiekviename įėjimo kanale galėsite operuoti su dviem skirtingomis zonomis (bendras palaikomų zonų kiekis padidėja iki 12).

| Type1 – Atviras kontaktas su 5,6KΩ EOL rezistoriumi

| Type2 – Uždaras kontaktas su 5,6KΩ EOL rezistoriumi

| Type3 – Tamperis ir 5,6KΩ EOL rezistorius ir 3,3KΩ EOL rezistorius su uždaru kontaktu

| Type4 – Uždaras kontaktas su 5,6KΩ EOL rezistoriumi ir uždaras kontaktas su 3,3KΩ EOL rezistoriumi (ATZ režimas)

| Type5 – Tamperis su 5,6KΩ EOL rezistoriumi, su 5,6KΩ EOL rezistoriumi ir uždaru kontaktu su 3,3KΩ EOL rezistoriumi ir uždaru kontaktu (ATZ režimas)

# 3.7.Įvykių buferis

| Log Enable – funkcija, įjungianti (varnelė uždėta) režimą, kai sistema kaupia registrą apie visas atliktas konfigūracijas, sisteminius veiksmus ir generuojamus pranešimus. Pagal pradinius gamintojo nustatymus ši funkcija yra išjungta. Paspaudus mygtuką Get Log, programa generuoja tekstinį failiuką log.txt su paskutiniaisiais 500 įrašais registre.

# 3.8.Temperatūros jutiklis

ESIM264 sistemoje realizuota galimybė prijungti temperatūros daviklį, kurio pagalba galite dalinai stebėti pasirinktų objektų temperatūros kitimą, t.y. būsite informuojamas SMS žinute apie tai, kai temperatūra viršys ar nusileis žemiau nei Jūsų leistinos nustatytosios ribos.

| Šioje parametrų grupėje galite nustatyti maksimalią (Max) ir minimalią (Min) ribines temperatūros ribas. Jos turi būti nurodytos 1 laipsnio pagal Celsijų tikslumu. Pagal pradinius gamintojo nustatymus, šie parametrai lygūs nuliui (tokiu atveju sistema į temperatūros pokyčius nereaguoja). Temperature Limit Info SMS – pažymėkite šį punktą tuo atveju, jei norite, kad sistema siųstų pranešimus apie objekto temperatūros nukrypimus nuo leistinų ribų. Pagal pradinius gamintojo nustatymus, ši funkcija yra įjungta.

Pastaba: Pastarąją funkciją rekomenduojama išjungti tuo atveju, kai naudojamas automatinis valdiklių valdymas (žr. 8 skyrių) esant įvykiams Temp Fall (temperatūra nukrito žemiau leistinos ribos) ir Temp Exceeded (temperatūra pakilo auksčiau leistinos ribos), kurių metu vartotojas taip pat informuojamas apie temperatūros kitimus.

# 3.9.Išorinio maitinimo kontrolė

| Check External Power Status - funkcija, įjungianti (varnelė uždėta) režimą, kai sistema informuoja vartotojus SMS žinute apie išorinio maitinimo dingimą/atsiradimą. Pagal pradinius gamintojo nustatymus ši funkcija yra įjungta. AC Loss Delay - Šis parametras naudojamas nustatyti užlaikymo laiką, kuriam praėjus pranešama apie pagrindinio maitinimo šaltinio dingimą. Jei per nustatytą užlaikymo laiką pagrindinis maitinimo šaltinis atsistato, sistema vartotojus apie šį dingimą neinformuoja. Šis parametras naudingas tuomet, kai galimi laikini elektros energijos sutrikimai. Pagal pradinius gamintojo nustatymus šis laikas yra 30s. Galimas intervalas nuo 1 iki 65535. AC Loss Delay - Šis parametras naudojamas nustatyti užlaikymo laiką, kuriam praėjus pranešama apie pagrindinio maitinimo šaltinio atsiradimą. Jei per nustatytą užlaikymo laiką pagrindinis maitinimo šaltinis vėl dingsta, sistema vartotojus apie šį atsiradimą neinformuoja. Šis parametras naudingas tuomet, kai galimi laikini elektros energijos sutrikimai. Pagal pradinius gamintojo nustatymus šis laikas yra 120s. Galimas intervalas nuo 1 iki 65535.

# 3.10.Papildomi apsaugos nustatymai

| Exit Delay laukelyje įvedamas laikas, kuris skirtas išeiti iš patalpos, kurioje aktyvuojama apsauga. Laikas nurodomas sekundžių tikslumu. Pagal pradinius gamintojo nustatymas, šis laikas lygus 15 sek.

| Alarm time laukelyje galite nustatyti prie sistemos ESIM264 prijungtos sirenos veikimo laiką, kai aktyvuojamas aliarmas. Pagal pradinius gamintojo nustatymus šis laikas lygus 1 min. Laikas nurodomas minučių tikslumu. Bell Squawk Enable - funkcija, aktyvuojanti (uždėta varnelė) režimą, kai prijungta sirena trumpu garsiniu signalu informuoja apie sistemos apsaugos įjungimą/išjungimą. Siren ON if RF device lost - funkcija, aktyvuojanti (uždėta varnelė) režimą, kai prijungta sirena garsiniu signalu informuoja apie tai, kad naudojamas belaidis įrenginys dingo iš sistemos matymo lauko.

# 3.11.iButton raktų parametrai

Patį pirmąjį iButton raktą galite pririšti (įrašyti) priliesdami jį prie skaitytuvo. Apie sėkmingą rakto įrašymą į atmintį sistema informuoja du kartus trumpai supypsėdama per garsinį signalizatorių (jeigu instaliuotas). Sekantys iButton raktai pririšami aktyvavus atitinkamą funkciją, kuri, baigus pririšimus, privalo būti išjungta.

| iButton1...iButton5 laukai neredaguojami – juose rodomi įrašyti iButton raktų ID numeriai. Norėdami ištrinti Jums nereikalingą iButton rakto ID numerį, ties juo pažymėkite Disable. New iButton keys Write Enable–ši funkcija turi būti įjungta, jeigu norite įregistruoti į sistemą vieną ar keletą naujų iButton raktų. Plačiau apie raktų registravimą skaitykite gaminio vartotojo instrukcijoje. Partition 0 /Partition 1 - nurodoma kurioje particijoje veikia atitinkamas iButton raktas.

PASTABA: Atlikus visų reikalingų iButton raktų pririšimus, būtina išjungti New iButton key Write Enable funkciją.

# 3.12. Klaviatūrų naudojimas

Apsaugos sistema ESIM264, pradedant versija 7.06.00, vienu metu palaiko iki 4 klaviatūrų EKB3 (nuo versijos V7.09.00 - ir klaviatūras EKB2 ). Visi reikalingi nustatymai klaviatūroms atliekami programinės įrangos " ESIM264 Configuration Tool" aplinkoje Management ir Keyboard Zones skyriuose:

| Skyriuje Keyboard Management galite įvesti iki 10 skirtingų 4 skaitmenų slaptažodžių, kurie bus naudojami įjungti/išjungti apsaugą su naudojamomis klaviatūromis. Taip pat būtina nurodyti kuriose particijose šie slaptažodžiai galios (Partition 0 / Partition 1). Pagal pradinius gamintojo nustatymus įvestas tik pirmasis klaviatūros kodas "1111", kurį rekomenduojama pakeisti nauju.
PASTABA: Įvedant naują slaptažodį, negalima naudoti taškų, dvitaškių ir tarpų. PASTABA: net jei ir užmiršote slaptažodį, prisijungus prie įrenginio su ESIM264 Configuration Tool programine įranga, galėsite lengvai jį patikrinti – visi įrenginio nustatymai, o tuo tarpu ir slaptažodis, yra išvedami į kompiuterio ekraną.
Duress Password - prievartos slaptažodis, leidžiantis nuimti sistemos apsaugą, tačiau tuo pačiu galintis informuoti apsaugos tarnybų pultą (jei naudojamas) apie įtartinus veiksmus. SGS Password - saugos tarnybų slaptažodis, leidžiantis saugos tarnyboms, atvykus į saugomą objektą, išjungti/įjungti sistemos apsaugą. Partition1 Name - Particijos 0 kodinis pavadinimas. Leidžiama įvesti iki 15 simbolių. Partition2 Name - Particijos 1 kodinis pavadinimas. Leidžiama įvesti iki 15 simbolių.

Naudojamos klaviatūros taip pat yra su integruota 1 zona, kurią galėsite administruoti per centrinę apsaugos sistemą ESIM264. Šią zoną patogu naudoti durų kontakto prijungimui. Klaviatūros zonos nustatymus programinės įrangos aplinkoje galite konfigūruoti skyriuje Keyboard Zones:

| Keyboard Status - nurodoma ar esamu laiku yra prijungta tam tikra klaviatūra (CONNECTED - prijungta; NOT CONNECTED - neprijungta). Sistemoje ESIM264 yra realizuoti 4 prievadai klaviatūroms prijungti, kurie atitinkamai numeruojami Keyboard1, Keyboard2, Keyboard3 ir Keyboard4. Prie kiekvieno iš šių prievadų galima prijungti tik vieną klaviatūrą EKB3 arba EKB2, kurioje būtina nustatyti DIP jungiklių padėtį pagal esamus nurodymus (žr. paveiksliuke DIP switch combination on the keyboard, o daugiau skaitykite gaminio vartotojo instrukcijose). Keyboardx Partition (Partition 0/Partition 1) - nurodoma kurioje particijoje veikia atitinkama klaviatūra.

Zone Number - zonos eiliškumo numeris.
Zone Name - atitinkamos zonos pavadinimas/tekstas. Patartina įvesti tokį tekstą, kuris maksimaliai apibūdintų tą vietą, kuriai priskirta atitinkama zona. Galima įvesti iki 24 simbolių.
Status stulpelyje atitinkamai uždėkite varnelę, jei norite, kad zona būtų aktyvi, t.y. reaguotų į suveikimus.
Visos apsaugos sistemos ESIM264 zonos gali būti sukonfigūruotos veikti bet kuriuo iš numatytųjų veikimo būdų, t.y. Follow, Instant, Delay, 24H, Fire, Silent. Šiuos nustatymus galite atlikti Zone Type stulpelyje:
Follow sistema nereaguoja į šios zonos suveikimus, vykstančius esant Delay režimui (uždelsime, skirtame suvesti apsaugos nuėmimo kodą). Jei Delay užlaikymas nebus panaudotas, suveikus zonai, sistema įjungs aliarmą iškarto.
Instant sistema, esant zonos suveikimui, iškart įjungia aliarmą. Šio tipo zonos dažniausiai naudojamos durų, langų ir perimetro zonose.
Delay sistema nereaguoja į zonos suveikimus tam tikrą laiko tarpą, kuris skirtas klaviatūra suvesti apsaugos nuėmimo kodui. Šio tipo zonos paprastai naudojamos magnetiniams įėjimo durų kontaktams. Kai sistema priduodama apsaugai ir zona Delay nebuvo suveikusi (nebuvo išeita iš patalpų), sistema pereina į nakties (Stay) režimą.
24H šio tipo zonose patartina prijungti įrenginius, kurie turi būti stebimi visuomet, net ir esant išjungtai apsaugos sistemai. Pavyzdžiui, šios zonos naudojamos stebėti tamperius, kurie detektuoja kai atidaromi PIR daviklio ar apsaugos centralės dėžės korpusai.
Fire zonos naudojamos dūmų jutikliams prijungti. Šio tipo zona yra nuolatos veikianti, todėl esant zonos suveikimui sistema įjungia aliarmą ir nesant aktyvuotai signalizacijai. Fire zonos sirenos aliarmo signalas yra pulsinis (su pertraukomis).
Silent - ši zona veikia kaip 24H zona. Nuo 24H skiriasi tuo, kad jau suveikus, sistema neįjungia sirenos.
STAY funkcija naudojama tik tuo atveju, jei sistemoje yra instaliuoti klaviatūra arba iButton rakto skaitytuvas, kurie naudojami sistemos apsaugos įjungimui/išjungimui. STAY režimas leidžia vartotojui įjungti ar išjungti apsaugą būnant saugomos patalpos viduje: zonos, kurioms aktyvuota STAY funkcija, nebus saugomos, jei po apsaugos įjungimo nebuvo išeita iš patalpos (per laiką, skirtą išeiti iš patalpos, nesuveikė zona Z1, prie kurios dažniausiai jungiamas durų kontaktas). Pagal pradinius gamintojo nustatymus, ši funkcija visoms zonoms yra išjungta.
Tamper Name - nurodomas tekstas atitinkamai kiekvienos zonos tamperiui, kuriam suveikus sistema siunčia informacinį SMS pranešimą vartotojams.
Entry Delay, s - Delay zonos vėlinimo laikas, per kurį privalote tinkamai išjungti sistemos apsaugą, jeigu įeinate į saugomą zoną. Pagal pradinius gamintojo nustatymus šis laikas yra 15 sek. Nespėjus tinkamai išjungti apsaugos, suveiks sistemos aliarmas. Laikas nurodomas sekundžių tikslumu.
Partition (Partition 0 / Partition 1) - nurodoma kuriai particijai priklauso atitinkama zona.

Pažymėjus varnele paskutiniame stulpelyje esantį punktą ir paspaudus mygtuką Remove Selected, galite išjungti klaviatūroje esančios zonos palaikymą, t.y. zona tampa neaktyvi ir ji jau nebus administruojama per centrinę sistemą ESIM264.

# 3.13. Papildomi sisteminiai nustatymai

| GSM Audio nustatymai naudojami CONTACT ID komunikacijos tikslais. Patartina konfigūruoti tik pažengusiems vartotojams!! Mic Gane - Mikrofono jautrumas. Pagal pradinius gamintojo nustatymus, galiojanti reikšmė – 12. . Speaker Level - Garsiakalbio stiprumas. Pagal pradinius gamintojo nustatymus, galiojanti reikšmė – 85.