# 1. Bendra informacija

ESIM151 Configuration Tool tai programinė įranga skirta darbui su GSM apsaugos ir valdymo sistema ELDES ESIM151. Jos pagalba galėsite greitai ir nesudėtingai nustatyti šio įrenginio valdymo parametrus, įvesti vartotojų duomenis ar tiesiog pakeisti slaptažodžius, kuriuos, kitu atveju, reikėtų nurodyti siunčiant atskirai trumposiomis SMS žinutėmis iš savo mobiliojo telefono. Šiame Vartotojo žinyne detaliai susipažinsite su naudojamos programinės įrangos funkcijomis ir galimybėmis, išmoksite lengvai atlikti ESIM151 sistemos konfigūracijos darbus. Toliau pateikta kiekvieno skyriaus trumpa apžvalga: 2. Prisijungimas trumpa instrukcija apie tai, ką vartotojas turi atlikti kiekvieną kartą jungiant ESIM010 įrenginį prie kompiuterio. 3. Administravimas šiame skyriuje rasite informaciją kaip tinkamai naudotis Users skiltyje esančiomis funkcijomis, t. y. galėsite įvesti vartotojų tel. numerius, pakeisti pagrindinį slaptažodį ar kt. administravimo nustatymus. 4. Įėjimo signalų valdymas šiame skyriuje rasite informaciją kaip tinkamai naudotis Inputs skiltyje esančiomis funkcijomis, t. y. galėsite atlikti įrenginio įėjimo signalų valdymo konfigūracijas. 5. Rėlės valdymas šiame skyriuje rasite informaciją kaip tinkamai naudotis Control skiltyje esančiomis funkcijomis, t. y. galėsite atlikti įrenginio išėjimo signalų valdymo konfigūracijas. 6. Sisteminiai parametrai šiame skyriuje susipažinsite su papildomoje System skiltyje esančiais nustatymais.