# 5. Vartotojų duomenų bazė

Sistema ESIM110 leidžia įrašyti iki 500 vartotojų numerių, kurie gali atidaryti vartus skambučio pagalba, tačiau neturi teisių atlikti pakeitimus pačios sistemos nustatymuose.

PASTABA: Prieš pildant duomenų bazę, BŪTINA paspausti Load From File mygtuką, kad programa galėtų nuskaityti jau įvestus numerius iš prietaiso atminties. Kitu atveju, įvedus naują vartotojo numerį į programą ir išsaugojus, programa ištrins jau buvusius vartotojų numerius iš prietaiso atminties ir pradės pildyti iš naujo. PASTABA: Norėdami, kad duomenų bazės pakeitimai įsigaliotų įrenginyje, būtina paspausti mygtuką Save.

# 5.1. Duomenų bazės papildymas ir redagavimas

| Duomenų bazės konfigūravimo veiksmai: Norint peržvelgti ar keisti įrašus duomenų bazėje, paspauskite mygtuką Load From Device. Pastaba: Nuskaityti duomenų bazę iš įrenginio galite tik tuo atveju, jei programa sėkmingai prisijungus prie įrenginio (paspaudus Connect mygtuką). Naujų numerių įrašymas į sąrašą vykdomas paspaudus Add mygtuką ir įvedus telefono numerį į atsidariusį langą lentelėje. Norint redaguoti jau įvestą tel. numerį, du kartus paspauskite kairiuoju pelės klavišu virš jo. Atsiradus baltam fonui, galėsite jį redaguoti. Norint pašalinti tam tikrus numerius iš sąrašo, pažymėkite juos Select stulpelyje ir paspauskite mygtuką Remove Selected. Norint pašalinti visus numerius iš sąrašo, paspauskite Remove All mygtuką. Baigus konfigūracijas su vartotojų duombaze, būtina jas išsaugoti ir įrenginio atmintyje. Tai galite atlikti paspaudus mygtuką Save.

| Taip pat galite įkelti vartotojų duombazę iš failų (formatais .csv ar .txt), paspaudus mygtuką Load From File. Šiuose failuose esantys įrašai bus užkrauti į programą, kurios pagalba galėsite išsaugoti ir į įrenginio atmintį (paspaudus Save mygtuką). Pastaba: Failai plėtiniais .csv gali būti koreguojami ir išsaugomi programa Microsoft Office Excel ir pan. Įrašai turi būti įvedami kaip pateiktame pavyzdyje. Norint išsaugoti programoje įkeltą duombazę atskirai į failą (nepriklausomai ar saugoma į įrenginio atmintį), paspauskite mygtuką Save To File. Rekomenduojama išsaugoti failuose su plėtiniu .csv.

PASTABA: Visi vartotojų mobilieji tel. numeriai rašomi su tarptautiniu šalies kodu (pvz: 370 - Lietuvos, 44 - D.Britanijos ir pan.).

# 5.2. Vartotojų duomenų paieška

| Norint patikrinti ar tam tikras telefono numeris yra įrašytas į duomenų bazę, galite įvesti vartotojo numerį į laukelį Numbers nustatymų grupėje ir paspausti mygtuką Find. Sistema automatiškai patikrins ar duomenų bazėje nėra analogiško vartotojo numerio. Ties užrašu Length, programa automatiškai skaičiuoja įvedamo į lentelę mobiliojo telefono numerio skaičių kiekį. Tokiu būdu administratorius iškart matys ar teisingai suvestas numeris.