# 4.Zonų nustatymai

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS. PASTABA: Būtina pakeisti gamintojo paliktą pradinį slaptažodį („0000“) prieš atliekant konfigūracijas. Kitu atveju, įrenginys ignoruos siunčiamas komandas iš kompiuterio.

Zone Number – zonos eiliškumo numeris.
Zone Name – atitinkamos zonos pavadinimas/tekstas. Patartina įvesti tokį tekstą, kuris maksimaliai apibūdintų tą vietą, kuriai priskirta atitinkama zona. Galima įvesti iki 24 simbolių.
Status stulpelyje atitinkamai pažymėkite punktus ties tomis zonomis, kurias norite aktyvuoti. Tos zonos, kurių Status punktus paliksite nepažymėtus, bus deaktyvuotos, t.y. nereaguos į suveikimus.
Visos apsaugos sistemos ESIM264 zonos gali būti sukonfigūruotos veikti bet kuriuo iš numatytųjų veikimo būdų, t.y. Follow, Instant, Delay, 24H, Fire, Silent. Šiuos nustatymus galite atlikti Zone Type stulpelyje:
Follow – sistema nereaguoja į šios zonos suveikimus, vykstančius esant Delay režimui (uždelsime, skirtame suvesti apsaugos nuėmimo kodą). Jei Delay užlaikymasnebus panaudotas, suveikus zonai, sistema įjungs aliarmą iškarto.
Instant – sistema, esant zonos suveikimui, iškart įjungia aliarmą. Šio tipo zonos dažniausiai naudojamos durų, langų ir perimetro zonose.
Delay – sistema nereaguoja į zonos suveikimus tam tikrą laiko tarpą, kuris skirtas klaviatūra suvesti apsaugos nuėmimo kodui. Šio tipo zonos paprastai naudojamos magnetiniams įėjimo durų kontaktams. Kai sistema priduodama apsaugai ir zona Delay nebuvo suveikusi (nebuvo išeita iš patalpų), sistema pereina į nakties (Stay) režimą.
24H – šio tipo zonose patartina prijungti įrenginius, kurie turi būti stebimi visuomet, net ir esant išjungtai apsaugos sistemai. Pavyzdžiui, šios zonos naudojamos stebėti tamperius, kurie detektuoja kai atidaromi PIR daviklio ar apsaugos centralės dėžės korpusai.
Fire – zonos naudojamos dūmų jutikliams prijungti. Šio tipo zona yra nuolatos veikianti, todėl esant zonos suveikimui sistema įjungia aliarmą ir nesant aktyvuotai signalizacijai. Fire zonos sirenos aliarmo signalas yra pulsinis (su pertraukomis).
Silent - ši zona veikia kaip 24H zona. Nuo 24H skiriasi tuo, kad jau suveikus, sistema neįjungia sirenos.
Delay, ms – zonos reakcijos laiko užvėlinimas, kuris apsaugo nuo galimų sistemos trikdžių ir neteisingų suveikimų. Rekomenduojama ne mažesnė kaip 600 ms reikšmė. Pagal pradinius gamintojo nustatymus nurodyta reikšmė – 800 ms.
STAY funkcija naudojama tik tuo atveju, jei sistemoje yra instaliuoti klaviatūra arba iButton rakto skaitytuvas, kurie naudojami sistemos apsaugos įjungimui/išjungimui. STAY režimas leidžia vartotojui įjungti ar išjungti apsaugą būnant saugomos patalpos viduje: zonos, kurioms aktyvuota STAY funkcija, nebus saugomos, jei po apsaugos įjungimo nebuvo išeita iš patalpos (per laiką, skirtą išeiti iš patalpos, nesuveikė zona Z1, prie kurios dažniausiai jungiamas durų kontaktas). Pagal pradinius gamintojo nustatymus, ši funkcija visoms zonoms yra išjungta.
Tamper Name – nurodomas tekstas atitinkamai kiekvienos zonos tamperiui, kuriam suveikus sistema siunčia informacinį SMS pranešimą vartotojams. Tamperiai yra aktyvuoti tik tuo atveju, jei yra naudojami Type3 ir Type5 zonų prijungimo būdai.
Entry Delay, s – Delay zonos vėlinimo laikas, per kurį privalote tinkamai išjungti sistemos apsaugą, jeigu įeinate į saugomą zoną. Pagal pradinius gamintojo nustatymus šis laikas yra 15 sek. Nespėjus tinkamai išjungti apsaugos, suveiks sistemos aliarmas. Laikas nurodomas sekundžių tikslumu.
Partition (Partition 0 / Partition 1) - nurodoma kuriai particijai priklauso atitinkama zona.

# 4.1. Integruotos zonos

ESIM264 plokštės integruotas zonas galite konfigūruoti skyrelyje Zones on board. Integruotų zonų yra 6 (naudojant ATZ jungimą - 12). Standartiniai zonų parametrai aptarti aukščiau. Papildomi veiksmai su integruotomis zonomis:
Arm-Disarm zone – laukelyje pasirinkite zoną, kuri dirbs Arm-Disarm režime. Šio tipo zona galima įjungti/išjungti apsaugos sistemą, padavus į zonos įėjimą ne trumpesnį kaip 3s „žemo“ lygio impulsą. Šis režimas sistemoje gali būti nustatytas tik vienai zonai. Naudojant 6 zonų jungimo būdą, šiai zonai nejungiama jokia varža, o įėjimas turi būti NO (normaliai atviras). ATZ režime impulsas paduodamas per varžą. Jei naudojama Z2-Z6 zona, impulsas paduodamas per 5,6kΩ varžą, jei Z7-Z12 - per 3,3kΩ varžą.
ATZ Mode – pažymėjus šį punktą, aktyvuojamas zonų dvigubinimo (ATZ) režimas, leidžiantis išplėsti integruotų zonų kiekį nuo 6 iki 12. ATZ Mode režime naudojami Type4 arba Type5 daviklių prijungimo būdai. Pagal pradinius gamintojo nustatymus, zonų dvigubinimo režimas yra išjungtas.

# 4.2. Virtualios Zonos

Virtualios zonos naudojamos sistemos testų reikmėms, pvz. sukelti virtualų sistemos apsaugos suveikimą nurodytoje virtualioje zonoje. Vartotojas gali susikurti tiek virtualių zonų, kiek laisvų pozicijų zonoms yra tuo metu sistemoje (maks. skaičius zonų - 44, į kurį įeina integruotos, belaidės, virtualios ir išplėtimo modulių (EPGM) zonos).
Virtualios zonos konfigūruojamos taip pat kaip ir bet kuri kita zona. Norint sukurti sistemoje naują virtualią zoną, spauskite mygtuką Create New.... Norint ištrinti iš sistemos jau esamą zoną, pažymėkite ją lentelėje ir paspauskite mygtuką Remove Selected.

# 4.3. EPGM Zonos

Prie sistemos ESIM264 galima prijungti ir zonų išplėtimo modulius (EPGM), kurių aktyvuotas zonas vartotojas galės peržvelgti skyriuje EPGM Zones. Šios zonos konfigūruojamos taip pat, kaip ir bet kurios kitos zonos, esančios sistemoje ESIM264. Dėmesio: maksimalus skaičius zonų, palaikomų sistemoje ESIM264 - 44.
Tuo atveju, jei vartotojui nėra reikalinga kuri nors EPGM modulio zona, ją galima ištrinti iš sistemos (ir taip atlaisvinti prieigą naujoms zonoms). Tokiu atveju, spauskite mygtuką Remove Zone - nurodyta EPGM zona bus ištrinta iš sistemos. Spaudžiant mygtuką Remove All Zones ištrinsite visas tuo metu aktyvias EPGM zonas.
Jau ištrintų EPGM zonų atstatymas vykdomas Inactive zones in EPGM module skyriuje, nurodant atitinkamą zoną (pagal EPGM modulio žymėjimą plokštėje) ir paspaudus mygtuką Restore.