# 2. Prisijungimas

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS.

Apsaugos sistemos EPIR parametrų nustatymui naudokite kompiuterį, USB A- Micro / USB B kabelį ir konfigūravimo programą EPIR Configuration Tool. Jungiant pirmą kartą prie tam tikro kompiuterio, reikia palaukti, kad automatiškai įsidiegtų naudojami draiveriai (3 žingsnis). Detalesnė šių veiksmų seka pateikta toliau:

1. Prijunkite EPIR prietaisą prie pagrindinio maitinimo šaltinio. 2. Sujunkite pateiktu kabeliu sistemos EPIR micro USB jungtį su kompiuterio USB jungtimi. Jei jungiate NE pirmą kartą prie naudojamo kompiuterio, praleiskite 3 ir 4 žingsnį. 3. Draiverių instaliavimas (kompiuteris atliks automatiškai). 4. Pasibaigus draiverių instaliavimui, turite atjungti USB kabelį ir iš naujo jį prijungti. 5. Paleiskite programą EPIR Configuration Tool. 6. Paspauskite CONNECT mygtuką. 7. Pagrindiniame programos lange turi atsirasti sistemos versijos numeris (ties Status ir Version žymenimis kaip parodyta pateiktame pavyzdyje). Jei versijos numeris neatsirado, patikrinkite prievado nustatymus, kabelio teisingą prijungimą bei sistemos maitinimo šaltinio prijungimą. Taip pat programa negali matyti prijungto įrenginio, jei bandoma jungtis iš administratoriaus teisių neturinčio vartotojo (Account'o). Išsprendus problemą, vėl paspauskite CONNECT. 8. Norint atlikti nustatymus, kad sistema galėtų siųsti pranešimus apsaugos tarnyboms, reikia dukart paspausti ant užrašo "Version:" ir pažymėti "Advanced Configuration" punktą. Tokiu būdu aktyvuosis papildoma skiltis MS Settings, skirta atlikti šiems nustatymams. |