# 3. Vartotojai

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS. PASTABA: Būtina pakeisti gamintojo paliktą pradinį slaptažodį („0000“) prieš atliekant konfigūracijas. Kitu atveju, įrenginys ignoruos siunčiamas komandas iš kompiuterio.

# 3.1. Vartotojo duomenų nustatymai

Users nustatymų skiltyje įvedami autorizuoti telefono numeriai, kuriems sistema EPIR skambins ir/arba siųs SMS žinutes aliarmo atveju eilės tvarka, pradedant vartotoju User1 ir baigiant vartotoju User5, iki pirmo sėkmingo prisiskambinimo arba žinutės pristatymo. Gamyklinė reikšmė – tuščia. Sistema EPIR leidžia įrašyti penkis vartotojus (User1…User5) , kurie galės gauti pranešimus, keisti parametrus ir kt.

PASTABA: prietaisas neskambins į kitą sąraše esantį numerį jeigu abonentas, kuriam prietaisas skambina, pakels ragelį arba jį atmes. Vartotojams savo telefonuose patartina išjungti balso pašto bei informavimo SMS žinute apie praleistus skambučius paslaugas. Jeigu tai bus neišjungta, o aliarmo atveju atsilieps balso paštas arba operatoriaus automatinio atsiliepimo sistema - skambutis nebus nukreiptas kitam sistemoje įrašytam vartotojui.

Privaloma įrašyti tik pirmojo vartotojo (User1) tel. numerį, o kiti nėra būtini. Taip pat nebūtina įvesti visus 5 numerius (User1…User5) iš karto. Visi numeriai rašomi su tarptautiniu šalies kodu be '+' (pliuso) ženklo (Negalima rašyti numerių prasidedančiu aštuonetu!).

## Neteisingai įrašytas vartotojo numeris: 865500000

## Teisingai įrašytas vartotojo numeris: 37065500000

Naudojami papildomi nustatymai:
SMS ALL – funkcija, įjungianti (varnelė uždėta) režimą, kai sistema aliarmo atveju siunčia informacinius SMS pranešimus visiems Users sąraše įvestiems vartototojams vienu metu. Pagal pradinius gamintojo nustatymus, ši funkcija yra išjungta (varnelė nuimta) – tuomet informaciniai SMS pranešimai siunčiami eilės tvarka pradedant nuo pirmojo vartotojo (User1), o sekančiam vartotojui siunčia tik tuo atveju, jei negavo patvirtinimo apie sėkmingai pristatytą SMS pranešimą.
Inform All about Arming/Disarming – funkcija, įjungianti (varnelė uždėta) režimą, kurio metu sistema informuoja visus vartotojus, kuriems aktyvuotos Arm/Disarm Event opcijos, SMS žinute apie sistemos apsaugos įjungimą/išjungimą. Pagal pradinius gamintojo nustatymus ši funkcija yra išjungta - vartotojas gaus šį SMS pranešimą tik tuo atveju, jei pats įjungia/išjungia sistemos apsaugą ir jam aktyvuota opcija Arm/Disarm Event opcija.
Alarm Event - funkcija, įjungianti (varnelė uždėta) režimą, kurio metu sistema informuoja vartotoją apie suveikusią sistemos apsaugą.
CALLS Enable – funkcija, kuria leidžiama įjungti (varnelė uždėta) arba išjungti (varnelė nuimta) skambinimą nurodytiems vartotojams aliarmo atveju. Pagal pradinius gamintojo nustatymus, ši funkcija yra įjungta.
SMS Enable – funkcija, kuria leidžiama įjungti (varnelė uždėta) arba išjungti (varnelė nuimta) SMS žinučių siuntimą nurodytiems vartotojams aliarmo atveju. Pagal pradinius gamintojo nustatymus, ši funkcija yra įjungta.
In Keeper section enter mobile telephone number who will receive messages about armed/disarmed security and alarm event.

# 3.2. Pagrindinio slaptažodžio nustatymas

| Konfigūruojant ar valdant sistemą SMS žinutėmis, visos siunčiamos komandos yra pradedamos slaptažodžiu, todėl prašome jį įsidėmėti. Gamintojo suteiktas slaptažodis yra 0000, kurį būtina pakeisti kitu. Programos EPIR Configuration Tool aplinkoje tai galite atlikti Users > Security skiltyje, kur turėsite įvesti savo 4 skaitmenų slaptažodį. Įvedę norimą slaptažodį, nepamirškite išsaugti nustatymus (paspausti Write Settings mygtuką). Allow Only preset Users funkcija, įjungianti (varnelė uždėta) režimą, kai sistema reaguoja tik iš registruotų telefono numerių (User1...User5) siunčiamas SMS žinutes komandas. Jei ši funkcija išjungta (varnelė nuimta), tai prietaisą galės valdyti visi žinantys SIM kortelės, esančios prietaise, telefono numerį, valdymo komandas ir slaptažodį. Pagal pradinius gamintojo nustatymus, ši funkcija yra įjungta.

PASTABA: Gamyklinį slaptažodį („0000“) būtina pakeisti, nes priešingu atveju nustatyti parametrai nebus išsaugoti prietaise. PASTABA: Įvedant naują slaptažodį, negalima naudoti taškų, dvitaškių ir tarpų. PASTABA: net jei ir užmiršote slaptažodį, prisijungus prie įrenginio su EPIR Configuration Tool programine įranga, galėsite lengvai jį patikrinti – visi įrenginio nustatymai, o tuo tarpu ir slaptažodis, yra išvedami į kompiuterio ekraną.

# 3.3. Kalbos pasirinkimas

Apsaugos sistema EPIR su vartotoju bendrauja trumposiomis SMS žinutėmis, kuriomis siunčia įvairius informacinius pranešimus apie pačios sistemos būklę. Dėl patogumo vartotojui palikta galimybė pačiam pasirinkti kalbą, kuria Jis norėtų gauti šias trumpąsiais SMS žinutes. EPIR Configuration Tool programos aplinkoje greitai nustatyti kalbą galėsite Users > Language skiltyje pasirinkus vieną iš galimų variantų:

| Lithuania – lietuvių kalba; Russia – rusų kalba; English – anglų kalba; Eesti – estų kalba; Latviesu – latvių kalba; Deutsch – vokiečių kalba;

# 3.4. Periodinio testavimo konfigūravimas

Apsaugos sistema EPIR gali periodiškai siųsti informacines žinutes apie įrenginio būklę, t. y. kiekvieną dieną nustatytu laiku informuoja vartotoją apie ryšio būklę, ar apsauga įjungta / išjungta ir kt. Tai yra sistemos veikimo patikrinimo testas. Vartotojas gali pats nurodyti šių testinių žinučių dažnumą bei laiką:

| Periode – nurodo kas kiek dienų bus siunčiamos informacinės žinutės, pvz.: jei įrašomas „1“ – siunčia kasdien, o jei įrašomas „2“ - siunčia kas 2 dienas ir t.t. Time – nurodo kelintą paros laiką bus siunčiama informacinė žinutė, pvz.: nurodžius „11“ – žinutė bus gaunama 11:00 laiku ir t.t.

PASTABA: Vartotojas gali atsisakyti periodinių informacinių žinučių gavimą, jei į Periode ir Time skiltis įrašys nulius. PASTABA: Norint, kad sisteminis patikrinimas vyktų dažniau nei kartą per parą, reikia į Periode skiltį įrašyti „0“, o į Time skiltį įrašyti „1...23“. Pavyzdžiui, testinis patikrinimas vyks kas 2 valandas, jei nurodysite tokius parametrus: Periode – „0“, Time – „2“.

# 3.5. Įrenginio laiko ir datos nustatymas

EPIR įrenginys turi integruotą laikrodį, kurį, pirmą kartą paleidus sistemą, turi nustatyti pats vartotojas. Jis reikalingas tam, kad sistema galėtų laiku siųsti attinkamas informacines žinutes apie sistemos būklę ir pan. Reikalingi įvesti duomenys:

| Date - data, formatu: metai-mėnuo-diena; Time - laikas, formatu: valanda:minutės; Programos EPIR Configuration Tool aplinkoje vartotojas gali pats įvesti datos ir laiko duomenis arba automatiškai nustatyti juos pagal kompiuteryje esantį laikrodį (paspaudus Get PC Time mygtuką). Nustačius visus duomenis, reikia nuspausti Set Clock mygtuką – laikas bus įrašytas į prietaisą.

PASTABA: Dingus prietaiso maitinimui ir išsekus rezerviniam akumuliatoriui, vidinis laikrodis atsistato į pradinę gamintojo įvestą reikšmę, todėl norint, kad sistema veiktų korektiškai, reikia iš naujo nustatyti vidinį prietaiso laikrodį. PASTABA: EPIR Configuration Tool programa negali nuskaityti EPIR prietaiso vidinio laikrodžio, todėl, prijungus prietaisą prie programinės įrangos, datos ir laiko laukeliai liks neužpildyti, nors pačiame prietaise laikas ir yra nustatytas teisingai.