# 7.Belaidžių įrenginių panaudojimas

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS. PASTABA: Būtina pakeisti gamintojo paliktą pradinį slaptažodį („0000“) prieš atliekant konfigūracijas. Kitu atveju, įrenginys ignoruos siunčiamas komandas iš kompiuterio.

Apsaugos sistema ESIM264 su 868MHz moduliu gali būti išplėsta prijungiant papildomus belaidžius įrenginius:

- belaidžius PIR daviklius (judesio detektoriai);
- belaidžius išplėtimo modulius;
- belaides vidines ir lauko sirenas;
- belaidžius magentinius durų kontaktus;

Vienu metu prie centrinės sistemos gali būti prijungta iki 16 belaidžių įrenginių. Belaidžiai įrenginiai gali būti išdėstyti ne didesniu kaip 150 m atstumu nuo centrinės apsaugos sistemos. Daugiau apie šiuos gaminius galite sužinoti jų naudojimosi instrukcijose.

# 7.1.Belaidžių įrenginių pririšimas prie sistemos ESIM264

| Device ID laukelyje įrašykite belaidžio įrenginio 8 simbolių identifikacijos numerį (rasite ant nugarinės prietaiso sienelės) ir paspauskite Add mygtuką. Sistema kelių minučių bėgyje praneš apie sėkmingą/nesėkmingą nurodyto belaidžio įrenginio pririšimą bei automatiškai atnaujins duomenis apie belaides zonas ir valdiklius, esančius atitinkamai Wireless Zones ir Wireless Outputs skiltyse.

# 7.2.Belaidžių įrenginių pašalinimas iš sistemos ESIM264

| Device ID laukelyje pasirinkite vieną iš jau esamų sistemoje pririštų belaidžių įrenginių, kurį norite pašalinti, ir paspauskite Remove mygtuką. Sistema kelių minučių bėgyje praneš apie sėkmingą/nesėkmingą nurodyto belaidžio įrenginio pašalinimą bei automatiškai atnaujins duomenis apie belaides zonas ir valdiklius, esančius atitinkamai Wireless Zones ir Wireless Outputs skiltyse. Visi zonos ir/ar valdiklių nustatymai, kurie buvo suteikti šiam belaidžiam įrenginiui, bus ištrinti ir atstatyti į pradinius gamintojo parametrus.

# 7.3.Sistemoje esamo belaidžio įrenginio keitimas nauju

| New Device ID – naujojo belaidžio įrenginio identifikacijos numeris Old Device ID – esamo belaidžio įrenginio, kurį norite pašalinti iš sistemos, identifikacijos numeris. Paspaudus Replace mygtuką bus vykdomas belaidžių įrenginių keitimas. Sistema kelių minučių bėgyje praneš apie sėkmingą/nesėkmingą komandos įvykdymą bei automatiškai atnaujins duomenis apie belaides zonas ir valdiklius, esančius atitinkamai Wireless Zones ir Wireless Outputs skiltyse.

# 7.4.Belaidžių zonų valdymo parametrai

Device ID – Belaidžio įrenginio, kuriam priskirta atitinkama zona, identifikacijos numeris. Neredaguojamas.
Zone Number – zonos eiliškumo numeris. Neredaguojamas.
Zone Name – atitinkamos zonos pavadinimas/tekstas. Patartina įvesti tokį tekstą, kuris maksimaliai apibūdintų tą vietą, kuriai priskirta atitinkama zona. Galima įvesti iki 24 simbolių.
Visos apsaugos sistemos ESIM264 zonos gali būti sukonfigūruotos veikti bet kuriuo iš numatytųjų veikimo būdų, t.y. Follow, Instant, Delay, 24H, Fire, Silent. Šiuos nustatymus galite atlikti Zone Type stulpelyje:
Follow – sistema nereaguoja į šios zonos suveikimus, vykstančius esant Delay režimui (uždelsime, skirtame suvesti apsaugos nuėmimo kodą). Jei Delay užlaikymas nebus panaudotas, suveikus zonai, sistema įjungs aliarmą iškarto.
Instant – sistema, esant zonos suveikimui, iškart įjungia aliarmą. Šio tipo zonos dažniausiai naudojamos durų, langų ir perimetro zonose.
Delay – sistema nereaguoja į zonos suveikimus tam tikrą laiko tarpą, kuris skirtas klaviatūra suvesti apsaugos nuėmimo kodui. Šio tipo zonos paprastai naudojamos magnetiniams įėjimo durų kontaktams. Kai sistema priduodama apsaugai ir zona Delay nebuvo suveikusi (nebuvo išeita iš patalpų), sistema pereina į nakties (Stay) režimą.
24H – šio tipo zonose patartina prijungti įrenginius, kurie turi būti stebimi visuomet, net ir esant išjungtai apsaugos sistemai. Pavyzdžiui, šios zonos naudojamos stebėti tamperius, kurie detektuoja kai atidaromi PIR daviklio ar apsaugos centralės dėžės korpusai.
Fire – zonos naudojamos dūmų jutikliams prijungti. Šio tipo zona yra nuolatos veikianti, todėl esant zonos suveikimui sistema įjungia aliarmą ir nesant aktyvuotai signalizacijai. Fire zonos sirenos aliarmo signalas yra pulsinis (su pertraukomis).
Silent - ši zona veikia kaip 24H zona. Nuo 24H skiriasi tuo, kad jau suveikus, sistema neįjungia sirenos.
Delay, ms – zonos reakcijos laiko užvėlinimas, kuris apsaugo nuo galimų sistemos trikdžių ir neteisingų suveikimų. Rekomenduojama ne mažesnė kaip 600 ms reikšmė. Pagal pradinius gamintojo nustatymus nurodyta reikšmė – 800 ms.
STAY funkcija naudojama tik tuo atveju, jei sistemoje yra instaliuoti klaviatūra arba iButton rakto skaitytuvas, kurie naudojami sistemos apsaugos įjungimui/išjungimui. STAY režimas leidžia vartotojui įjungti ar išjungti apsaugą būnant saugomos patalpos viduje: zonos, kurioms aktyvuota STAY funkcija, nebus saugomos, jei po apsaugos įjungimo nebuvo išeita iš patalpos (per laiką, skirtą išeiti iš patalpos, nesuveikė zona Z1, prie kurios dažniausiai jungiamas durų kontaktas). Pagal pradinius gamintojo nustatymus, ši funkcija visoms zonoms yra išjungta.
Tamper Name – atitinkamos zonos tamperio pavadinimas, kuriam suveikus sistema siunčia informacinį SMS pranešimą vartotojams.
Entry Delay, s – Delay zonos vėlinimo laikas, per kurį privalote tinkamai išjungti sistemos apsaugą, jeigu įeinate į saugomą zoną. Pagal pradinius gamintojo nustatymus šis laikas yra 15 sek. Nespėjus tinkamai išjungti apsaugos, suveiks sistemos aliarmas. Laikas nurodomas sekundžių tikslumu.
LED Indication Enable – pažymėkite šį punktą, jei norite, kad PIR daviklis mirksėtų, signalizuodamas aliarmą, ir esant aktyvuotai apsaugai. Šis nustatymas aktyvus tik tuo atveju, jei prie atitinkamos zonos prijungtas PIR daviklis.
PIR Sensitivity – PIR daviklio jautrumo lygis. Galimos reikšmės: 100 – mažiausias jautrumas, 0 – didžiausias jautrumas, t.y. kuo didesnė nurodyta reikšmė, tuo mažiau reaguojama į aplinkos judesius. Pagal pradinius gamintojo nustatymus jautrumo lygis lygus 50. Šis nustatymas aktyvus tik tuo atveju, jei prie atitinkamos zonos prijungtas PIR daviklis.
Ch.No. laukeliuose nurodoma, kuriuo konkrečiu duomenų perdavimo kanalu naudojasi atitinkama zona, komunikuodama su centrine sistema ESIM264. Svarbu paminėti, kad prie centrinės sistemos galima prijungti iki 16 belaidžių įrenginių (jei kelios ir daugiau zonų priklauso tam pačiam įrenginiui, jos naudojasi tuo pačiu komunikavimo kanalu). Šie laukeliai neredaguojami.
Partition (Partition 0 / Partition 1) - nurodoma kuriai particijai priklauso atitinkama zona.

NOTE: the program automatically indicates about the status of the connected devices: if zone is triggered (alarm), the line with the specified zone's ID will be colored in red; when zone is not triggered, the line with specified zone's ID will be colored in green; when zone is not activated (status - off), the line with specified zone's ID will be colored in gray. NOTE: the program automatically indicates about the tamper status of the specified device: in column Tamper Status it shows OK when tamper is not triggered, ALARM - when tamper is triggered. About ALARM status program will indicate instantly.

# 7.5.Belaidžių valdiklių valdymo parametrai

Device ID – belaidžio įrenginio, kuriam priskirtas atitinkamas valdiklis, identifikacijos numeris. Neredaguojamas.
Output Number – valdiklio eiliškumo numeris. Neredaguojamas.
Output Name – stulpelyje nurodomi atitinkamų valdiklių kodiniai pavadinimai/tekstai. Patartina įvesti tokį tekstą, kuris maksimaliai apibūdintų tą įrenginį, kuris prijungtas prie atitinkamo išėjimo. Galima įvesti iki 24 simbolių.
Status – atitinkamai pažymėkite punktus ties tais belaidžiais valdikliais, kuriuos norite įjungti.
Type (Output/Siren) – nurodoma, kokio tipo įrenginys bus valdomas atitinkamu valdikliu: Siren – prie atitinkamo valdiklio prijungta sirena, Output – bet koks kitas elektroninis prietaisas.
Ch.No. laukeliuose nurodoma, kuriuo konkrečiu duomenų perdavimo kanalu naudojasi atitinkamas valdiklis, komunikuodamas su centrine sistema ESIM264. Svarbu paminėti, kad prie centrinės sistemos galima prijungti iki 16 belaidžių įrenginių (jei daugiau nei vienas valdiklis priklauso tam pačiam įrenginiui, jie naudojasi tuo pačiu komunikavimo kanalu). Šie laukeliai neredaguojami.

# 7.6.Pultelių nustatymai

Tuo atveju, kai sistemoje naudojami belaidžiai pulteliai, konfigūracinės programos aplinkoje atidaromas skyrius Key-fobs. Šiame skyriuje leidžiama pridėti, pašalinti ir/ar konfigūruoti veiksmus, kurie bus vykdomi spaudžiant atitinkamus pultelio mygtukus.
Peržiūros lange Part View galite peržvelgti tik nurodyto belaidžio pultelio veiksmus (pagal aktyvų mygtuką). Peržiūros lange Full View matysite visų pultelių atliekamus veiksmus vienoje lentelėje.

Device ID – unikalus belaidžio pultelio 8 skaitmenų identifikacinis numeris. Tuo atveju, jei nurodytas veiksmas turi galioti visų pultelių tam tikram mygtukui, naudokite All key-fobs nustatymą.
Button ID – pultelio mygtuko identifikacinis žymėjimas. Galimos reikšmės: Button B1, Button B2, Button B3, Button B4.
Action – nurodomas veiksmas, kuris bus atliktas, paspaudus atitinkamą pultelio mygtuką. Galimi veiksmai:

- Arm System – aktyvuojama sistemos apsauga;
- Disarm System – sistemos apsauga išjungiama;
- Virtual Alarm – nurodytoje virtualioje zonoje sistema sukuria virtualų aliarmą;
- Control Output – įjungiamas/išjungiamas nurodytas valdiklis (Cx);
- Output toggle – perjungiama nurodyto valdiklio būsena (įjungtas/išjungtas);
- Output pulse – nurodytas valdiklis tam tikru periodiškumu (pagal Pulse duration reikšmę) įjungiamas/išjungiamas.

Output - nurodomas valdiklis, kuriam bus priskirtas vienas iš galimų veiksmų: Control output, Output pulse or Output toggle.
Zone - nurodoma virtuali zona, kuriai galios Virtual Alarm veiksmas.
Status - nurodyto valdiklio būsena: ON - valdiklis bus įjungtas; OFF - valdiklis bus išjungtas.
Pulse duration,s - nurodykite Output Pulse veiksmo periodiškumo trukmę sekundėmis.
Naudojant peržiūros režimą Part View, būtina pasirinkti tinkamą pultelio identifikacijos numerį bei pasirinkti atitinkamą mygtuką (spauskite ant paveikslėlio), kurio veiksmus norėsite peržiūrėti. Skyrelyje Actions for button Bx of selected key-fob nurodomi veiksmai, kurie priskirti tam tikram mygtukui nurodyto belaidžio pultelio. Skyrelyje Shared actions for buttons Bx of all key-fobs pateikiami visi veiksmai, kurie galioja atitinkamam mygtukui visų naudojamų belaidžių pultelių.

# 7.7. Realaus laiko stebėjimas

Programos Configuration Tool aplinkoje taip pat galite realiu laiku stebėti prijungto prie centrinės apsaugos sistemos belaidžio įrenginio parametrus, t.y. baterijos būseną, signalo lygį bei aplinkos temperatūrą:
Temp – belaidžio įrenginio aplinkos temperatūra, matuojama celcijais.
Battery Level – belaidžio įrenginio vidinės baterijos būsena (0 % - baterija pilnai išsikrovusi, 100% - baterija pilnai pakrauta). Pasiekus kritinį baterijos lygį sistema automatiškai apie tai informuoja nurodytiems vartotojams SMS žinute.
Signal Level – signalo stiprumas tarp centrinės sistemos ir belaidžio įrenginio. Kuo mažesnis signalo procentinis lygis, tuo didesnė tikimybė, kad nepavyks sėkmingai užmegzti ryšio su centrine apsaugos sistema.
Test Time – nurodyto belaidžio įrenginio indikacijos tikrinimas, t.y. įmontuotas LED indikatorius pasirinktame įrenginyje mirksės 1 min.
Test Device - baterijos būsenos, aplinkos temperatūros ir signalo lygio periodinio atnaujinimo laikas. Pagal pradinius gamintojo nustatymus, šis laikas yra 20sek.
Device ID – nurodomas belaidžio įrenginio, kurį norima realiu laiku stebėti, identifikacijos numeris.

# 7.8.Pažengusiems vartotojams

| RF channel - sisteminis parametras, naudojamas belaidžio ryšio konfigūracijoms. Naudojamas tik tuo atveju, jei belaidis ryšys neveikia pagal pradinius nustatymus. Nerekomenduojama keisti be atskirų gamintojo nurodymų.