# 5. PCO nastavenia

POZNÁMKA: Pre nadviazanie spojenia je potrebné kliknúť na „Pripojiť“. Ak tak neurobíte, môže dôjsť ku strate konfigurácie a zariadenie bude musieť byť resetnuté na továrenské nastavenia. POZNÁMKA: Aby sa zmeny v konfigurácii prejavili, musíte zapísať konfiguráciu do zariadenia kliknutím na „Zapísať do EPIR“.

Informácie z EPIR môžu byť odoslané na Pult centralizovanej ochrany (PCO) v formáte Contact ID (CID) cez GSM audio kanál.
V programe je možné tento režim povoliť zaškrtnutím položky CID povolené v záložke PCO nastavenia. Týmto EPIR posiela preddefinované udalosti na PCO, ktorého číslo je uvedené.

Záložku PCO nastavenia sprístupnite v záložke Pripojenie nasledovne : 1) kliknite na text „Verzia“ 2) kliknite "Advanced Configuration"

# 5.1. Definovanie správ na PCO

| CID povolené – systém odosiela správy na PCO vo formáte Contact ID. Poplach/obnova – odosielanie správy na PCO pri poplachu a obnovení stavu po poplachu. Strata hlavného napájania – odoslanie správy na PCO pri výpadku hlavného napájania a jeho obnove. Stav batérie – odoslanie správy na PCO, keď je záložná batéria takmer vybitá. Nastavenie – odoslanie správy na PCO pri nastavení systému. Odstavenie – odoslanie správy na PCO pri odstavení systému. Test – periodické odosielanie testovacej správy na PCO o stave systému.

# 5.2. Kontaktné údaje PCO

| Účet – účet zariadenia, podľa ktorého PCO identifikuje objekt s EPIR. Továrenské číslo účtu „9999“ je nutné zmeniť na reálne číslo účtu objektu v PCO. Pokusy – počet pokusov o spojenie s PCO ak prvý pokus zlyhá. Ak zlyhajú všetky pokusy, systém volá na druhé číslo v hierarchickom poradí. Ak zlyhajú všetky volania na všetky čísla, systém začne volať na prvé (primárne) číslo PCO odznova. Primárne TČ – primárne číslo PCO Alternatívne TČ1 – alternatívne číslo 1 PCO Alternatívne TČ2 – alternatívne číslo 2 PCO

# 5.3. Definovanie správ užívateľom

| V prípade, že je aktivované odosielanie udalostí na PCO, systém neinformuje užívateľov o stave systému. Ak je potrebné aby systém pri odosielaní na PCO informoval zároveň aj užívateľov, je potrebné navoliť udalosti, ktoré majú byť užívateľom reportované. Poplach – užívateľovi bude odoslaná správa o poplachu. Odstavenie – užívateľovi bude odoslaná správa o odstavení systému. Nastavenie – užívateľovi bude odoslaná správa o nastavení systému. Strata hlavného napájania – užívateľovi bude odoslaná správa o výpadku hlavného napájania Obnovenie hlavného napájania - užívateľovi bude odoslaná správa o obnove hlavného napájania Stav batérie užívateľovi bude odoslaná správa o strave batérie. Test – užívateľovi bude periodický odosielaná správa o stave systému.