# 8.Valdiklių automatinis valdymas

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS. PASTABA: Būtina pakeisti gamintojo paliktą pradinį slaptažodį („0000“) prieš atliekant konfigūracijas. Kitu atveju, įrenginys ignoruos siunčiamas komandas iš kompiuterio.

# 8.1. Valdiklių valdymo nustatymai

ESIM264 sistemoje taip pat galite aktyvuoti valdiklių automatinį valdymą, t.y. sistema įjungia / išjungia valdiklius pagal nurodytas instrukcijas, esant tam tikromis aplinkybėmis. Šiuos nustatymus galite atlikti tik naudojantis ESIM264 ConfigTool programine įranga (skiltyje Controll / Controll Options):

Controll Status – aktyvuojamos / deaktyvuojamos veikimo instrukcijos nurodytam valdikliui.
Output Number – valdiklio numeris, kuriam bus priskirtos įvestos veikimo instrukcijos.
Action (ON/OFF/PULSE) – kontaktų būsena, kuri bus aktyvuojama nurodytu laiku. Galimi pasirinkimai: ON – valdiklis įjungiamas, OFF – valdiklis išjungiamas, PULSE – valdiklis įjungiamas / išjungiamas pakaitomis nustatytu periodiškumu.
Pulse duration, s – valdiklio įjungimo / išjungimo periodiškumo trukmė. Šis parametras aktyvūs tik tuo atveju, kai atitinkamo valdiklio Action parametras nustatytas Pulse reikšmei.
Event – nurodomas įvykis, kuriam esant, sistema aktyvuoja automatinį tam tikro valdiklio valdymą. Galimi įvykiai: Security ON – aktyvuojama sistemos apsauga; Security OFF – deaktyvuojama sistemos apsauga; Alarm ON – suveikė sistemos apsauga (aliarmas); Alarm OFF – atsistatė sistemos apsauga (aliarmas išjungiamas); Temp Fall – objekto temperatūra tampa žemesnė už minimalią leistiną ribą (daugiau skaitykite 3.8 skyriuje); Temp Exceeded – objekto temperatūra viršija maksimalią leistiną ribą (daugiau skaitykite 3.8 skyriuje); Schedule Start – įvykis, kai valdiklis automatiškai įjungiamas nurodytam laikotarpiui (negalioja, kai Scheduler Options nustatymuose nurodoma reikšmė Always); Schedule End – įvykis, kai valdiklis automatiškai išjungiamas, pasibaigus nurodytam laikotarpiui (negalioja, kai Scheduler Options nustatymuose nurodoma reikšmė Always);
Scheduler – tvarkaraščio pasirinkimas, t.y. kuriuo metu sistema turi įjungti / išjungti atitinkamą valdiklį. Galima pasirinkti iš iki 16 skirtingų variantų, kuriuos vartotojas turi iš anksto išsaugoti Scheduler Options nustatymuose.
Event Text – informacinis tekstas, kurį sistema išsiųs vartotojui SMS žinute tuo atveju, kai tam tikras valdiklis suveikia pagal automatinius nustatymus.

# 8.2.Tvarkaraščių nustatymai

Scheduler No. – tvarkaraščio numeris (galima sukurti iki 16 skirtingų tvarkaraščių).
Start Hour/Min/Sec – valdiklio aktyvumo pradžios laikas, formatu valanda-minutės-sekundės (įsitikinkite, kad prietaiso vidinio laikrodžio rodmenys nustatyti teisingai – daugiau skaitykite 3.5 sk. Įrenginio laiko ir datos nustatymai).
End Hour/Min/Sec – valdiklio aktyvumo pabaigos laikas, formatu valanda-minutės-sekundės (įsitikinkite, kad prietaiso vidinio laikrodžio rodmenys nustatyti teisingai – daugiau skaitykite 3.5 sk. Įrenginio laiko ir datos nustatymai).
Mo/Tu/We/Th/Fr/Sa/Su – pažymėkite, kuriomis savaitės dienomis atitinkamas tvarkaraštis bus aktyvus: Mo – pirmadienis, Tu – antradienis, We – trečiadienis, Th – ketvirtadienis, Fr – penktadienis, Sa – šeštadienis, Su – sekmadienis.
Always – nurodoma, kad atitinkamas valdiklis bus aktyvuotas iškart, kai tik sistema užfiksuos nurodytą įvykį (Controll Options / Event). Kiti nustatymai tampa neaktyvūs.