# 2. Prisijungimas

PASTABA: Prieš pradedant konfigūruoti įrenginį, būtina paspausti mygtuką CONNECT arba READ SETTINGS. Jei tai nebus padaryta - Jūsų parametrai gali būti sugadinti ir gali prireikti atstatyti gamyklinius parametrus. PASTABA: Norėdami, kad Jūsų pakeitimai įsigaliotų įrenginyje, būtina paspausti mygtuką WRITE SETTINGS.

GSM apsaugos ir valdymo sistemos ESIM151 parametrų nustatymui galite naudoti kompiuterį, USB A- Mini / USB B kabelį ir konfigūravimo programą ESIM151 Configuration Tool. Jungiant pirmą kartą prie tam tikro kompiuterio, reikės palaukti, kad automatiškai įsidiegtų naudojami draiveriai (3 žingsnis). Detalesnė šių veiksmų seka pateikta toliau:

1. Prijunkite ESIM151 prie pagrindinio maitinimo šaltinio. 2. Sujunkite USB kabeliu sistemos ESIM151 mini USB jungtį su kompiuterio USB jungtimi. Jei jungiate NE pirmą kartą prie naudojamo kompiuterio, praleiskite 3 ir 4 žingsnį. 3. Draiverių instaliavimas (kompiuteris atliks automatiškai). 4. Pasibaigus draiverių instaliavimui, turite atjungti USB kabelį ir iš naujo jį prijungti. 5. Paleiskite programą ESIM151 Configuration Tool. 6. Paspauskite CONNECT mygtuką. 7. Pagrindiniame programos lange turi atsirasti sistemos versijos numeris (ties Status ir Version žymenimis kaip parodyta pateiktame pavyzdyje). Jei versijos numeris neatsirado, patikrinkite prievado nustatymus, kabelio teisingą prijungimą bei sistemos maitinimo šaltinio prijungimą. Taip pat programa negali matyti prijungto įrenginio, jei bandoma jungtis iš administratoriaus teisių neturinčio vartotojo (Account'o). Išsprendus problemą, vėl paspauskite CONNECT. |

Advanced Configuration įjungia papildomą nustatymų System langą, kuriame nurodomi sisteminiai parametrai.