# 1. Hlavné informácie

EPIR Configuration Tool je softvér navrhnutý pre nastavenie hardvéru systému EPIR. Pomocou tohto nástroja budete schopný rýchlo a pohodlne nastaviť parametre nástroja, vložiť užívateľské údaje, či zmeniť heslo, ktoré mohlo byť nastavené pomocou SMS z vášho mobilného telefónu. Tento sprievodca poskytuje podrobné informácie o nových funkciách a možnostiach softvéru a tiež Vás naučí ako jednoducho nakonfigurovať systém EPIR. Ďalej uvidíte podrobný popis všetkých kapitol: 2.Pripojenie – krátky príkaz, ktorý musí užívateľ spustiť vždy, keď pripája EPIR k PC. 3.Užívatelia – táto kapitola poskytuje informácie ako správne nastaviť parametre užívateľov a užívateľské funkcie, napr. zadanie užívateľských telefónnych čísel, zmena továrenského hesla alebo jazyka zariadenia pre SMS správy a tiež, či má systém volať resp. odosielať SMS pri rôznych prevádzkových podmienkach systému. 4.Nastavenia – táto časť popisuje ako správne nastaviť parametre systému, napr. názov zóny (pre prípadné rozlíšenie viacerých zariadení na rôznych objektoch), zmena citlivosti snímača, nastavenie signalizácie a odchodového času, nastavenie interných hodín a podmienky pre periodické odosielanie stavovej SMS. 5.PCO nastavenia - tu je popis ako nastaviť odosielanie správ na pult centralizovanej ochrany (PCO) vo formáte Contact ID cez GSM audio kanál.